**Pápakörnyéki Önkormányzatok Feladatellátó Társulás**

 **Elnökétől**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2017. október 12-i ülésére**

**Tisztelt Társulási Tanács!**

A Pápakörnyéki Önkormányzatok Feladatellátó Társulása az általa fenntartott Pápakörnyéki Önkormányzatok Feladatellátó Intézményén keresztül 2018. január 1-től 34 településen látja el a személyes gondoskodás körébe tartozó házi segítségnyújtás önkormányzati feladatát.

A szociális igazgatásról és a szociális ellátásról szóló 1993. évi III. törvény (továbbiakban. Szoc.tv.) 92.§ (1) bekezdése b) pontja alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.

A térítési díj megállapítására vonatkozó szabályokat és a személyes gondoskodást nyújtó szociális ellátások térítési díjáról szóló 29/1993. (II. 17.) Korm.rendelet, valamint a Magyarország 2017. évi központi költségvetéséről szóló 2016. évi XC. törvény tartalmazza.

Vaszar Község Önkormányzatának Képviselő-testülete módosított 8/2015. (VII. 14.) önkormányzatirendeletével szabályozta a Pápakörnyéki Önkormányzatok Feladatellátó Társulása által fenntartott szociális ellátások intézményi térítési díját.

A Szoc.tv 115. § (1) bekezdésében foglaltak alapján a személyes gondoskodás körébe tartozó szociális ellátások **intézményi térítési díját** a fenntartó tárgyév április 1-ig állapítja meg**. Az intézményi térítési díj összege nem haladhatja meg a szolgáltatás önköltségét.**

A Szoctv. 115.§ (2) bekezdése alapján a **kötelezett által fizetendő térítési díj (személyi térítési** **díj) összegét** az intézményvezető konkrét összegben állapítja meg és arról az ellátást igénylőt az ellátás igénybevételét megelőzően írásban tájékoztatja. **A személyi térítési díj nem haladhatja meg az intézményi térítési díjat.**

**A Társulás 2017. június hónapban 8.119.359 Ft összegű támogatást kapott minimálbér és garantált bérminimum emelése, valamint a szociális hozzájárulás kompenzálására. Ebből a házi segítségnyújtás feladatellátásra 6.028.000 Ft kerül beszámításra.**

2018. évben a garantált bérminimum összege 180.500 Ft-ra emelkedik.

**Annak érdekében, hogy a 2018. évi költségvetésben január hónaptól lehessen a béremelkedés hatását részben kompenzáló térítési díj összegét tervezni, (ne csak a kötelező felülvizsgálatot követően) a jelenleg rendelkezésre álló adatok alapján készítettük el az előzetes költségszámítást.**

**A határozati javaslat szerint az intézményi térítési díjat 2018. január 1-től 500 Ft/óra összegben javasoljuk megállapítani az alábbi számítások figyelembe vételével.**

**Házi segítségnyújtás önköltségszámítása:**

**Kiadások összesen: 63.890.000 Ft**

**Normatív támogatás: 31.155.000 Ft**

**Szolgáltatás tényleges költsége: 32.735.000 Ft**

2018. évben tervezett létszám: 145 fő,

(2017. év 178 fő)

Térítésköteles órák száma: 36.540

(2017. év 31.375)

**Önköltség**:

63.890.000Ft/36.540 óra = 1748 Ft/óra

(2017. év 1880 Ft/óra)

**Szolgáltatás tényleges költsége:**

32.735.000 Ft/36.540 óra=896 Ft/óra

(2017. év 881 Ft/óra)

**1. javaslat**:

Abban az esetben, ha az intézményi térítési díj 2018. július 1-től 500, -Ft/óra összegben kerül megállapításra, valamint a fenntartó önkormányzatok a 2017. évi befizetéseiket teljesítik a garantált bérminimum kompenzáció összegének 2017. évi felhasználását követően 6.028.000 Ft összegű pénzmaradvány keletkezik 2017. évben a házi segítségnyújtás szakfeladatok.

Ennek figyelembe vételével, nem számolva a 2018. évi bérkompenzáció összegével az intézményi térítési díj alapján az ellátásban részt vevő önkormányzatok hozzájárulási kötelezettsége az alábbiak szerint kerül meghatározásra:

**Szolgáltatás tényleges költsége: 32.735.000 Ft**

**Térítési díj bevétel: -18.270.000 Ft**

**Előző évi pénzmaradvány: - 6.028.000 Ft**

**Önkormányzati hozzájárulás összege: 8.437.000 Ft**

**Intézményi térítési díj: 500 Ft/óra**

**Fenntartói hozzájárulás: 167 Ft/fő (alapdíj)**

**Ellátást biztosító fenntartói hozzájárulás: 319 Ft/fő**

**2. javaslat:**

Abban az esetben, ha a fenntartó önkormányzatok a 2017. évre megállapított hozzájárulási kötelezettségüket a garantált bérminimum támogatás összegével csökkenteni kívánják:

**Szolgáltatás tényleges költsége: 32.735.000 Ft**

**Térítési díj bevétel: -18.270.000 Ft**

**Önkormányzati hozzájárulás összege: 14.465.000 Ft**

**Intézményi térítési díj: 500 Ft/óra**

**Fenntartói hozzájárulás: 167 Ft/fő (alapdíj)**

**Ellátást biztosító fenntartói hozzájárulás: 695 Ft/fő**

Az intézményi térítési díj megállapítását tartalmazó helyi rendelet-tervezetet a Társulási Tanács döntése alapján, az ahhoz kapcsolódó önkormányzati támogatások ismeretében kerül benyújtásra.

**Pápakörnyéki Önkormányzatok Feladatellátó Társulás**

**Társulási Tanács**

**…/2017. (X…..) határozata**

1. A Pápakörnyéki Önkormányzatok Feladatellátó Társulása a szociális igazgatásról és a szociális ellátásról szóló 1993. évi III. törvény 115. § (1) bekezdése alapján 2018. évre vonatkozóan a szociális alapellátás intézményi térítési díját 2018. január 1-től az alábbiak szerint állapítja meg.

**Házi segítségnyújtás:**

a) önköltség: 1748 Ft/óra

b) normatíva: 852 Ft/óra

c) önköltség normatíva, pénzmaradvány különbözete: 896 Ft/óra

**d) intézményi térítési díj: 500 Ft/óra**

**1. változat:**

**a) Intézményi térítési díj: 500 Ft/óra**

**b) Fenntartói hozzájárulás: 167 Ft/fő (alapdíj)**

**c) Ellátást biztosító fenntartói hozzájárulás: 319Ft/fő**

**2. változat:**

**a) Intézményi térítési díj: 500 Ft/óra**

**b) Fenntartói hozzájárulás: 167 Ft/fő (alapdíj)**

**c) Ellátást biztosító fenntartói hozzájárulás: 695 Ft/fő**

Határidő: Azonnal

Felelős: Elnök

Kérem a Tisztelt Társulási Tanácsot, hogy az előterjesztést megtárgyalni, s a határozati javaslatot elfogadni szíveskedjék.

Vaszar, 2017. 10. 04.

  **Varga Péter**

 **elnök**